CELEX: 32019D1202(01)
Language: el
Date: 2019-11-29 00:00:00
Title: Απόφαση της Επιτροπής της 29ης Νοεμβρίου 2019 σχετικά με την τροποποίηση της απόφασης 2017/C 31/12 για τη σύσταση της ομάδας εμπειρογνωμόνων της Επιτροπής με την ονομασία Πλατφόρμα για την καλή μεταχείριση των ζώων (Κείμενο που παρουσιάζει ενδιαφέρον για τον ΕΟΧ) 2019/C 405/05

2.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 405/5
               
            
         ΑΠΟΦΑΣΗ ΤΗΣ ΕΠΙΤΡΟΠΗΣ
         της 29ης Νοεμβρίου 2019
         σχετικά με την τροποποίηση της απόφασης 2017/C 31/12 για τη σύσταση της ομάδας εμπειρογνωμόνων της Επιτροπής με την ονομασία «Πλατφόρμα για την καλή μεταχείριση των ζώων»
         (Κείμενο που παρουσιάζει ενδιαφέρον για τον ΕΟΧ)
         (2019/C 405/05)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Εκτιμώντας τα ακόλουθα:
         
                     (1)
                  
                  
                     Βάσει της απόφασης 2017/C 31/12 της Επιτροπής (1) συστάθηκε ομάδα εμπειρογνωμόνων με την ονομασία «Πλατφόρμα για την καλή μεταχείριση των ζώων» («η Πλατφόρμα»). Κύρια καθήκοντα της εν λόγω Πλατφόρμας είναι να επικουρεί την Επιτροπή και να συμβάλλει στον τακτικό διάλογο σχετικά με ενωσιακά θέματα που αφορούν άμεσα την καλή μεταχείριση των ζώων, όπως η επιβολή της νομοθεσίας, η ανταλλαγή επιστημονικών γνώσεων, καινοτομιών και ορθών πρακτικών για την καλή μεταχείριση των ζώων.
                  
               
                     (2)
                  
                  
                     Η απόφαση 2017/C 31/12 εφαρμόζεται έως την 31η Δεκεμβρίου 2019.
                  
               
                     (3)
                  
                  
                     Στα δύο έτη λειτουργίας της, η Πλατφόρμα έχει αποτελέσει ένα ευρείας αναγνώρισης κεντρικό φόρουμ για τη διατήρηση ενός ανοιχτού διαλόγου σχετικά με την καλή μεταχείριση των ζώων, την ανταλλαγή ορθών πρακτικών και την ανάληψη μη νομοθετικών πρωτοβουλιών, με τη δέσμευση των κρατών μελών και των σχετικών ενδιαφερόμενων φορέων σε ολόκληρη την Ευρώπη.
                  
               
                     (4)
                  
                  
                     Χωρίς την παράταση της εντολής, οι δραστηριότητες της Πλατφόρμας θα διακοπούν, γεγονός που θα θέσει σε κίνδυνο τα αποτελέσματά της. Ως εκ τούτου, είναι ανάγκη να παραταθεί η εντολή της Πλατφόρμας, ώστε να διασφαλιστεί η συνέχεια του διαλόγου και των δραστηριοτήτων.
                  
               
                     (5)
                  
                  
                     Επομένως, η περίοδος εφαρμογής της απόφασης 2017/C 31/12 θα πρέπει να επεκταθεί κατά 18 μήνες, έως την 30ή Ιουνίου 2021.
                  
               
                     (6)
                  
                  
                     Η απόφαση 2017/C 31/12 θα πρέπει, κατά συνέπεια, να τροποποιηθεί αναλόγως,
                  
               ΑΠΟΦΑΣΙΖΕΙ:
         
            Άρθρο 1
            Το άρθρο 16 της απόφασης 2017/C 31/12 αντικαθίσταται από το ακόλουθο κείμενο:
            
               
                  «Άρθρο 16
                  Εφαρμογή
                  Η παρούσα απόφαση εφαρμόζεται έως την 30ή Ιουνίου 2021.».
               
            
         
         
            Βρυξέλλες, 29 Νοεμβρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  Απόφαση της Επιτροπής, της 24ης Ιανουαρίου 2017, για τη σύσταση της ομάδας εμπειρογνωμόνων της Επιτροπής με την ονομασία «Πλατφόρμα για την καλή μεταχείριση των ζώων» (ΕΕ C 31 της 31.1.2017, σ. 61).